CELEX: 62018TN0252
Language: hr
Date: 2018-04-22 00:00:00
Title: Predmet T-252/18: Tužba podnesena 22. travnja 2018. – European Anglers Alliance protiv Vijeća

201806220711970862018/C 240/552522018TC24020180709HR01HRINFO_JUDICIAL20180422484811Predmet T-252/18: Tužba podnesena 22. travnja 2018. – European Anglers Alliance protiv Vijeća
 ---documentbreak--- C2402018HR4810120180422HR0055481481Tužba podnesena 22. travnja 2018. – European Anglers Alliance protiv Vijeća
   (Predmet T-252/18)2018/C 240/55Jezik postupka: francuski
      Stranke
   
   
      Tužitelj: European Anglers Alliance (Offenbach am Main, Njemačka) (zastupnik: L.-B. Buchman, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            prizna pravni interes društva European Anglers Alliance;
         
      
            —
         
         
            poništi odredbe članka 9. stavaka 4. i 5. Uredbe Vijeća (EU) 2018/120 od 23. siječnja 2018. o utvrđivanju ribolovnih mogućnosti za 2018. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije i o izmjeni Uredbe (EU) 2017/127 (SL 2018., L 27, str. 1. i ispravak SL 2018., L 90, str. 112.), s obzirom na to da:
            
                     —
                  
                  
                     dovode do neopravdane diskriminacije među građanima Europske unije s obzirom na cilj tih odredbi i povrjeđuju načelo jednakosti;
                  
               
                     —
                  
                  
                     je Vijeće Europske unije prekoračilo svoju diskrecijsku ovlast time što nije uzelo u obzir ni jedan objektivni podatak koji se odnosi na ulove stokova lubina ostvarene rekreacijskim ribolovom u moru;
                  
               
                     —
                  
                  
                     povrjeđuju načelo proporcionalnosti i nisu u skladu s člankom 17. Zajedničke ribarstvene politike s obzirom na to da gospodarski i sociološki značaj rekreacijskog ribolova u moru očito nije uzet u obzir.
                  
               
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog, koji se temelji na povredi načela jednakog postupanja jer pobijane odredbe Uredbe (EU) 2018/120 dovode do neopravdane diskriminacije među europskim građanima s obzirom na njihov cilj, kao i između rekreativnih ribolovaca i industrijskog ribolova.
         
      
            2.
         
         
            Drugi tužbeni razlog, koji se temelji na prekoračenju diskrecijske ovlasti Vijeća.
         
      
            3.
         
         
            Treći tužbeni razlog, koji se temelji na povredi načela proporcionalnosti.